बाक्सा जिल्लानि बेन्दोंआव थानाय हस्तिनापुर बिजनि मौजा दख’रा दुलाराय बर’ फरायसा आफादनि बान्जायनायाव बड’फा गोजोरथियारि मावथांखि बेखौ नोजोर बोना सानसेनि हाबाफारिजों बुलुर बादायलायनाय हाबाफारि । बे हाबाफारियाव बाक्सा जिल्ला एबसुनि आफादगिरि उमेस दैमारि बिथांआ फुंनि समाव गेलेग्रा थिलिखौ बेखेवनायजों लोगोसे दुलाराय बर’ फरायसा आफादा जायखिजाया गेलेनाय, हारिमु, आबाद मावनाय गासै बिथिंखौबो गोजोरै खालामनो थाखाय खावलायो लायमोनफोरखौ द्रागस जानाय फेग्रा मुवा बाहायनायनिफ्राय गोजानाव थानो खावलायदों । बे हाबाफारियावनो खोला बिजनि दखरा एबसुनि आफादगिरि जयसरन नार्जारिआबो हाबाफारियाव बाहागो लायो । हस्तिनापुर बिजनि मौजा दख’रा एबसुनि आफादगिरि राकेस रामसियारि बिथांआ हाबाफारिखौ जाफुंसार खालामफैनायनि थाखाय गासैखौबो साबायखर बावो आरो फैबाय थानाय समाव दखरानि बेन्दोंआव मिरु एबसुनि बिथोन बायदि गासै हाबाफारिफोरखौ मावफुंलांजोबगोन होनना फोरमायो ।